Diari Oficial de la Generalitat Valenciana


Sumari del DOGV 4125, del 12-11-2001 (2001/10739)

RESOLUCIÓ de 15 d'octubre de 2001, del Servei Territorial d'Indústria i Energia de Castelló, per la qual s'autoritza a Iberdrola Distribución Eléctrica, SAU, la instal·lació de la línia aèria trifàsica de mitjana tensió a 20 kV D.C. LA-110, des d'entroncament aerosubterrani de la ST Vall d'Alba fins a futur polígon industrial SU Vilafamés, als termes municipals de Vall d'Alba i Vilafamés, per la qual s'aprova el projecte d'execució i es declara en concret la seua utilitat pública. Expedient ATLINE/2001/66.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4125

Data del DOGV
:   12-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10472


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 15 d'octubre de 2001, del Servei Territorial d'Indústria i Energia de Castelló, per la qual s'autoritza a Iberdrola Distribución Eléctrica, SAU, la instal·lació de la línia aèria trifàsica de mitjana tensió a 20 kV D.C. LA-110, des d'entroncament aerosubterrani de la ST Vall d'Alba fins a futur polígon industrial SU Vilafamés, als termes municipals de Vall d'Alba i Vilafamés, per la qual s'aprova el projecte d'execució i es declara en concret la seua utilitat pública. Expedient ATLINE/2001/66. [2001/F10866]
  
Examinats els antecedents que hi ha en l'expedient ATLINE/2001/66 de la Unitat d'Energia i Mines, tramitat a instància de l'entitat Iberdrola Distribución Eléctrica, SAU.
  
Antecedents de fet
  
1. El 28 de febrer de 2001, Iberdrola Distribución Eléctrica, SAU, va sol·licitar autorització administrativa i declaració en concret d'utilitat pública del projecte d'instal·lacions de la línia aèria trifàsica de mitjana tensió a 20 kV D.C. LA-110, des d'entroncament aerosubterrani de la ST Vall d'Alba, fins al futur polígon industrial SU Vilafamés, als termes municipals de Vall d'Alba i Vilafamés, projecte d'Iberdrola CS-0072/01.
  
2. Es tramità la corresponent informació pública del projecte i de la relació d'interessats, béns i drets afectats inserint els corresponents anuncis que foren publicats en el periòdic Mediterráneo, en el Butlletí Oficial de la Província de Castelló i en el Diari Oficial de la Generalitat Valenciana, així com en el tauler d'anuncis dels ajuntaments de Vall d'Alba i Vilafamés.
  
3. Durant el període d'informació pública no s'hi han presentat al·legacions.
  
4. Es tramitaren les preceptives separates als organismes afectats, ajuntaments de Vilafamés i Vall d'Alba, Conselleria d'Obres Públiques, Urbanisme i Transports, Conselleria de Medi Ambient, Telefónica i Confederació Hidrogràfica del Xúquer.
  
5. Els esmentats organismes emeteren els condicionaments, excepte l'Ajuntament de Vall d'Alba, al qual se li reiterà la sol·licitud amb indicació que, si no s'aportava informe en termini, es consideraria que no hi havia cap inconvenient per a la seua autorització, i no contestà l'esmentat ajuntament la reiteració.
  
6. L'1 de juny de 2001 s'emeté informe tècnic sobre la documentació presentada, en el qual consta que pot considerar-se sense defectes aparents.
  
7. Una vegada instruït el procediment i tot complint el que s'ha prescrit en l'article 84 de la Llei 30/1992, es realitza el tràmit d'audiència als interessats en la forma prevista en l'esmentada llei, sense que s'hi presenten al·legacions de cap tipus.
  
Fonaments de dret
  
1. La Conselleria d'Indústria i Comerç té competència en virtut del Reial Decret 2.595/1982, de 24 de juliol, sobre traspàs de funcions i serveis de l'administració de l'estat a la Comunitat Valenciana en matèria d'indústria i energia (BOE 249, 18 d'octubre de 1982); i del Reial Decret 1.047/1984, d'11 d'abril, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines (BOE 132, 2 de juny de 1984).
  
2. Vistos els preceptes de la Llei 54/1997, de 27 de novembre, del Sector Elèctric, i també del títol VII del Decret 1.955/2000, d'1 de desembre, i de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i acomplits els tràmits, aquest Servei Territorial d'Indústria i Energia, a proposta de la unitat corresponent, resol:
  
Primer
  
Autoritzar a Iberdrola, SA, l'establiment d'una línia elèctrica aèria de mitjana tensió les característiques principals de la qual són les següents:
  
Línia aèria trifàsica de mitjana tensió a 20 kV D.C. LA-110, des d'entroncament aerosubterrani de la ST Vall d'Alba, fins al futur polígon industrial SU Vilafamés, als termes municipals de Vall d'Alba i Vilafamés, projecte d'Iberdrola CS-0072/01.
  
Segon
  
Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
Tercer
  
Aprovar el projecte d'execució d'acord amb el Decret 1.955/2000, d'1 de desembre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres a la Unitat d'Energia i Mines d'aquest servei territorial tot adjuntant certificació tècnica de la instal·lació a efectes de posada en servei.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en aquesta.
  
e) El titular de la instal·lació tindrà en compte, per a l'execució, el compliment dels condicionaments que han sigut establits per l'Ajuntament de Vilafamés, la Conselleria d'Obres Públiques, Urbanisme i Transports, Telefónica, la Confederació Hidrogràfica del Xúquer i la Conselleria de Medi Ambient.
  
Contra aquesta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria i Comerç (c/ Colom, 32, 46392 València), en el termini d'un mes, comptat a partir del dia següent al de la publicació del present anunci en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), en la redacció que en fa la Llei 4/1999, de 13 de gener (BOE 12, de 14 de gener de 1999).
  
Castelló de la Plana, 15 d'octubre de 2001.- El cap del Servei Territorial d'Indústria i Energia: Juan Elías Ramos Barceló.